[375A] རྡོ་རྗེ་གནམ་ལྕགས་མཆུ་ཞེས་བྱ་བའི་གཟུངས། ཐམས་ཅད་མཁྱེན་པ་
ལ་ཕྱག་འཚལ་ལོ། །དེ་ནས་ཚངས་པ་དང། ཁྱབ་འཇུག་དང། དབང་ཕྱུག་ཆེན་པོ་དང། རྒྱལ་པོ་ཆེན་པོ་བཞིས་བཅོམ་ལྡན་འདས་ལ་ལན་གསུམ་བསྐོར་བ་བྱས་ཏེ་ཕྱག་འཚལ་ནས་བཅོམ་
ལྡན་འདས་ལ་འདི་སྐད་ཅེས་གསོལ་ཏོ། །བཅོམ་ལྡན་འདས། བདག་ཅག་ཐམས་ཅད་འདུས་ནས་ཀླུ་ཐམས་ཅད་ཀྱི་སྙིང་འཕྲོག་པར་བགྱིད་པ་སྙིང་འགུམ་པར་བགྱིད་པ། ཀླུ་མ་རུངས་
པ་རྣམས་ཀྱི་རིགས་ཕུང་བར་འགྱུར་བ། རླུང་དང། སེར་བའི་སྤྲིན་ཐམས་ཅད་ཟློག་བར་བགྱིད་པ། མེ་ཏོག་དང། འབྲས་བུ་དང། ལོ་ཏོག་ཐམས་ཅད་འབྱོར་པར་བགྱིད་པ། རྡོ་རྗེ་
གནམ་ལྕགས་མཆུ་ཞེས་བྱ་བའི་གཟུངས་བརྗོད་པར་འཚལ་གྱི། བཅོམ་ལྡན་འདས་ཀྱིས་སེམས་ཅན་ཐམས་ཅད་ཀྱི་དོན་མཛད་པའི་སླད་དུ་བྱིན་གྱིས་བརླབ་ཏུ་གསོལ། དེ་

[375B] ཁྱབ་འཇུག་དང་དབང་ཕྱུག་དང། རྒྱལ་པོ་ཆེན་པོ་བཞི་ལ་བཀའ་སྩལ་པ། རིགས་ཀྱི་བུ་རྣམས། ངས་སེམས་ཅན་ཐམས་ཅད་ཀྱི་དོན་དང་
འཕགས་པ་ཐམས་ཅད་ཀྱི་བདེན་པས་བྱིན་གྱིས་བརླབས་ཀྱི། ཁྱེད་ཀྱིས་སྨྲོས་ཤིག་ཅེས་བཀའ་སྩལ་པ་དང། དེ་ནས་ཚངས་པ་དང། ཁྱབ་འཇུག་དང། དབང་ཕྱུག་དང། རྒྱལ་པོ་ཆེན་པོ་
བཞིས་གཟུངས་སྔགས་འདི་སྨྲས་ཏེ། དཀོན་མཆོག་གསུམ་ལ་ཕྱག་འཚལ་ལོ། །བཅོམ་ལྡན་འདས་ཤཱཀྱ་ཐུབ་པ་ལ་ཕྱག་འཚལ་ལོ། །དེ་བཞིན་གཤེགས་པ་དགྲ་བཅོམ་པ་ཡང་
དག་པར་རྫོགས་པའི་སངས་རྒྱས་ཐམས་ཅད་ལ་ཕྱག་འཚལ་ལོ། །རྡོ་རྗེ་འཛིན་དྲག་པོ་ལ་ཕྱག་འཚལ་ལོ། །ཕ་རོལ་ཟིལ་གྱིས་གནོན་པའི་མཐུ་བོ་ཆེ་རྣམས་ལ་ཕྱག་འཚལ་ལོ།།
འཇིག་རྟེན་གསུམ་གྱི་གཙོ་པོ་ལ་ཕྱག་འཚལ་ལོ། །རྒྱལ་པོ་ཆེན་པོ་བཞི་ལ་ཕྱག་འཚལ་ལོ། །རྡོ་རྗེ་གནམ་ལྕགས་འབར་བ་མ་རུངས་པ་དྲག་ཏུ་རྒོད་པ་ལ་ཕྱག་འཚལ་ལོ། །མ་ཐ་མ་ཐ་
པྲ་མ་ཐ་པྲ་མ་ཐ། ཛ་ལ་ཏི། བི་ཀྲཱི་ཌ། བཛྲ་ཛ་ཡ་ཛ་ཡ། མཧཱ་བ་ལ་བྷྱོ་ར་བའི་ར་བ་ར་ཀྲ་མ་ཀྲོ་དྷ་ར་ཛ། པྲ་མ་བྷ་པུ་པུ་མ། པྲ་མ་སྭ་རེ། བཧོ་བཧོ་ནཱ་ག་དེ་བི་དེ། བྱི་ས་ར་མ་དྷ། པྲ་མ་དྷ་ན་དཧེ་ན། མའུ་
ར་དྷཱ་ནཱཾ། སྥོ་ཊ་ཡཱཾ། ཧཱུཾ་ཧཱུཾ། ཕཊ་ཕཊ། བྷ་ར་བྷ་ར་བརྞ་ཙཀྲ། ཧཱ་དྷ་ནི་བཧོ་པ་ན་ནཱ་གེནྡྲ། མ་ཏི་ཀྲ་མ་ཐ་བརྣ་ཙཀྲ་ཎ། ཤི་རི་ཙནྟ་མ་ཎི་ཧཱུཾ་ཏི་ཧཱུཾ་ཏི་ལི་ཧཱུཾ་ཧཱུཾ་ཕཊ་ཕཊ་མུ་དུ་མུ་དུ་མུ་གྱནྟུ། སརྦ་

[376A]༄༅། །དུཥྚཱན་སྥོ་ཊ་ཡ། ཧྲྀ་ད་ཡ། མ་ཧེ་ཤྭ་ར་ཛྭ་ལི་ཏ། ཏྲི་ཤཱུ་ལ་དྷ་ར་དྷ་ར། ཧ་ན་ཧ་ན། ཧཱུཾ་ཧཱུཾ་ཕཊ་ཕཊ་མུ་ཙི་མུ་ཙི། དུ་དི་བ་བྷ་བ་བྷ། ཀྵ་ཎེ་ཀྵ་ཎེ་ཙ་ཏུར་ཎཱན་མཧཱ་
ར་ཛ་ནཱི། ཛྭ་ལི་ཏ་ཤཀྟི། དྷ་ར་དྷ་ར། ཧཱུཾ་ཕཊ། སྥུ་ར་ཕུ་ར། བི་སྥུ་ར་བི་སྥུར་བི་སྥུ་ར། ཙ་ར་རྦ་ཙ་ར་རྦ་ཙ་ར་རྦ། ནཱ་ཤ་ཡ་དུཥྚཱན་ནཱ་ག་ཧྲྀ་ད་ཡ། སྥོ་ཊ་ཡ། ཧཱུཾ་ཧཱུཾ་ཕཊ་ཕཊ། དུཥྚ་ཨཱ་ཤཱ་
ནི༑ བཧུད་ཏ་མ་ག་ཤི་བཱིརྱ་ཛྭ་ལ། བྷསྨིཾ་ཀུ་རུ་ཧཱུཾ་ཧཱུཾ་ཕཊ་ཕཊ་སཱཧཱ། ས་མ་ཡ་མ་ནུ་སྨ་ར། བཧོ་ནཱ་གཱ་དཧི་པ་ཏི་པི་ཙིནྟུ། བི་བཧོ་ཡ། བཧོ་བཧོ་ཏུ་ཏི་ཏུ་ཏི་ཏུ། ཧཱུཾ་ཧཱུཾ་ཕཊ་ཕཊ་སཱཧཱ། བཛྲ་ཨཱ་ཤཱ་ནི་ནཱ་ཤ་
ཡ་ཧཱུཾ་ཧཱུཾ་ཕཊ་ཕཊ་སཱཧཱ། སརྦ་ནཱ་ག་ཧྲི་ད་ཡཱ་ནི། བི་སྥོ་ཊ་ཀཱ་ཡ་ཧཱུཾ་ཕཊ་སཱཧཱ། བུདྡྷ་བི་ལོ་ཀ་ཏི་ཡ་སཱཧཱ་བྲཧྨཱ་ཡ་སཱཧཱ། བིཥྞུ་མུ་རུ་ཡ་སཱཧཱ། མ་ཧེ་ཤྭ་ར་ཛྭ་ལི་ཛྭ་ལི་ཏ་ཏྲི་ཤཱུ་ལཱ་ཡ་སཱཧཱ་
ཙ་ཏུར་མ་ཧཱ་རཱ་ཛ་ས་མ་དྷ་རཱ་ཡ་སཱཧཱ། པི་ཙ་ག་ཏི་ཡ་ཕཊ་སཱཧཱ། ཨོཾ་དི་རི་དི་རི་སཱཧཱ། ཛྭ་ལི་ཏ་པཱ་ཀ་ཏྲཱ་ཡ་སཱཧཱ། ཛུ་ཏི་ཛུ་ཏི་སཱཧཱ། ཕཊ་ཕཊ། རྡོ་རྗེ་འབར་བ་གནམ་ལྕགས་མཆུ་ཞེས་བྱ་བའི་
གཟུངས་སྔགས་འདི་ཐོས་མ་ཐག་ཏུ་ཀླུ་མ་རུངས་པ་ཐམས་ཅད་ལུས་རུལ་ནས་དྲི་མི་ཞིམ་པ་མནམ་བར་འགྱུར་རོ། །ལུས་སོ་སོར་ཞིག་ཅིང་འཕོ་བར་གྱུར་ནས་བཅོམ་ལྡན་འདས་ཀྱི་
ཞབས་ལ་གཏུགས་ཏེ་འདི་སྐད་ཅེས་གསོལ་ཏོ། །བཅོམ་ལྡན་འདས་ཀྱིས་བསྐྱབ་ཏུ་གསོལ། ལྷ་དང། འཇིག་རྟེན་དུ་བཅས་པ་ཐམས་ཅད་ཀྱིས་སྨད་པར་གྱུར། བདག་ཅག་ནི་

[376B] །བཅོམ་ལྡན་འདས་ཀྱིས་བསྐྱབ་ཏུ་གསོལ་ལྷ་དང། འཇིག་རྟེན་དུ་བཅས་པ་ཐམས་ཅད་ཀྱིས་སྨད་པར་གྱུར། བདག་ཅག་ནི། མ་རུངས་པར་གྱུར་ཏོ། །བཅོམ་ལྡན་
འདས༑ སླན་ཆད་འཛམ་བུའི་གླིང་དུ་སེམས་ཅན་རྣམས་ལ་གནོད་པར་མི་བགྱིད། འགུམ་པར་མི་བགྱིད། ཆུང་དུ་ན་མིག་ཀྱང་ལྟ་བར་མི་བགྱིད་ན། སྐབས་ལྟ་བ་ལྟ་ཅི་སྨོས། རྒྱ་མཚོ་ཀླུའི་
རྒྱལ་པོ་དང། ཀླུའི་རྒྱལ་པོ་གདུགས་ལྟ་བུ་དང། ཀླུའི་རྒྱལ་པོ་མཐུ་ཆེ་བ་དང། མདངས་ཆེ་བ་དང། མ་རུངས་པ་ལ་སོགས་ཏེ། ཀླུ་བྱེ་བ་ཁྲག་ཁྲིག་བརྒྱ་སྟོང་གིས་བཅོམ་ལྡན་འདས་ཀྱི་ཞབས་
ལ་མགོ་བོས་གཏུགས་ཏེ་ཕྱག་འཚལ་ནས་ཀླུ་ཐམས་ཅད་ཀྱིས་དུས་ཕྱི་མའི་ཚེ་འཛམ་བུའི་གླིང་གི་སེམས་ཅན་ཐམས་ཅད་ལ་གནོད་པར་མི་བགྱིད། མེ་ཏོག་དང། འབྲས་བུ་དང། ལོ་ཏོག་
དང། ལོ་མ་དང། ཡལ་ག་ཐམས་ཅད་སྲུང་བར་བགྱིད། རླུང་དང་སེར་བ་ཐམས་ཅད་དགག་པར་བགྱིད། དུས་དུས་སུ་ཆར་དབབ་པར་བགྱིད་པར་རང་གི་བྲོའི་ཚིག་གི་ཡི་དམ་དང། དེ་བཞིན་
གཤེགས་པའི་དམ་ཚིག་རྗེས་སུ་བསྲུང་བར་བགྱིའོ། །སེམས་ཅན་ཐམས་ཅད་ཀྱི་རེ་བ་ཡོངས་སུ་སྐོང་བ་དང། ཡིད་ལ་བསམ་པ་ཡོངས་སུ་རྫོགས་པར་བགྱིད། གནོད་པར་མི་བགྱིད་དོ།།
བཅོམ་ལྡན་འདས། ཡོན་ཏན་གྱི་ཁྱད་པར་འདི་དག་ལས་འགལ་བར་བགྱིད་ན། བདག་ཅག་བྱང་ཆུབ་ཏུ་མངོན་པར་རྫོགས་པར་འཚང་རྒྱ་བར་མ་གྱུར་ཅིག་བྲོའི་ཚིག་ཀྱང་འདི་ལགས་ཏེ་

[377A]༄༅། །ཏདྱ་ཐཱ། ཨོཾ་ཏ་གི་ཙ་གི་གྷུ་ལི་གྷུ་ལི། མུ་ལི་ཤ་ཤ་གུ་གུ། ཤཱི་ཏཱི། བའི་ར་མ་ཏི། ཧུ་ཡུ་ཧུ་ཡུ་སཱཧཱ། ཆར་ཆེ་བའམ། ཆར་མི་འབབ་པའམ། དུས་མ་ཡིན་
པར་ཆར་འབབ་པའམ། རླུང་དང། སྤྲིན་དང། སེར་བ་དང། གྲང་བའི་རླུང་དང། གནམ་ལྕགས་ལྷུང་བའི་ཚེ་རིག་འཛིན་གྱིས་བྲོ་ཚིག་འདི་ཁང་ཐོག་གམ། ས་མཐོན་པོའམ་
རིའི་སྟེང་དུ་ཡང་རུང། ཁ་ཤར་ཕྱོགས་སུ་བལྟས་ཏེ་ལན་བདུན་སྐད་ཆེན་པོར་བཟླས། ཡུངས་ཀར་ལ་ལན་བདུན་བཟླས་ཏེ་བྱེན་དུ་གཏོར་ན། གཏོར་མ་ཐག་ཏུ་ཀླུ་ཐམས་ཅད་
དུམ་བུར་འགྱུར་ཞིང། ནན་ཏན་བྱས་པས་མྱུར་དུ་ཆར་འདེབས་སོ་།གཟུངས་འདི་ཉིད་ཀྱིས་དྲིལ་བུ་ལ་ལན་ཉི་ཤུ་རྩ་གཅིག་བཟླས་ཏེ་ཡུངས་ཀར་ལ་ལན་ཉི་ཤུ་རྩ་གཅིག་
བཟླས་ནས་ནན་ཏུར་དྲག་པོར་བྱས་ཏེ་ཕྱོགས་བཞིར་གཏོར་ན་མཚམས་བཅད་པར་འགྱུར། རྡོ་རྗེ་གནམ་ལྕགས་མཆུ་ལན་བརྒྱད་དུ་བཟླས་པས་ཀླུ་དགུག་པར་བྱ། ལན་
གཅིག་དྲན་པས་རླུང་དང་སེར་བ་སླར་བཟློག་པར་བྱའོ། །གནམ་ལགས་ལྷུང་ན་ཡང་ཆུར་འགྱུར་རོ། །རྡོ་རྗེ་བསྐོར་ན། ཕྱོགས་གང་དུ་བསྐོར་བ་དེར་སེར་བ་འབྱོལ་ལོ། །ནང་པར་
སྔར་ས་དབེན་པར་འདུག་སྟེ་སྔགས་འདི་ལན་སུམ་ཅུ་རྩ་གཉིས་བཟླས་ན། རླུང་དང། སྤྲིན་དང། སེར་བ་ཡང་འགག་པར་འགྱུར་རོ། །ཀླུས་གནོད་པ་མི་བྱེད་ཅིང་ཕྱིས་ཀྱང་མི་

[377B] །ཡུངས་ཀར་ལ་བསྔགས་ཏེ་ཕྱོགས་བཞིར་གཏོར་ན། ལོ་གཅིག་གི་བར་དུ་མཚམས་བཅད་དེ། རླུང་དང། སྤྲིན་དང། སེར་བ་ཡང་མི་གཡོའོ། །ངག་ཉན་ཅིང་ཀུན་ཏུ་སྲུང་
པ་དང། ལས་བྱེད་པར་འགྱུར་རོ། །སྔགས་ཉི་ཤུ་རྩ་གཅིག་བཟླས་ཏེ་དྲིལ་བུ་དཀྲོལ་ན། ཀླད་པ་འགས་ཤིང་ས་ལ་ལྟུང་བར་འགྱུར་ཏེ་གནོད་པ་བྱེད་པ་སེལ་ལོ། །མཆོད་པ་ཚུལ་
བཞིན་བསྔགས་པར་བྱས་ཏེ་སྐད་གསལ་བར་བཀླགས་ཏེ་ཕྱོགས་བཞི་སྟེང་འོག་ཏུ་ཡུངས་ཀར་གཏོར་ན། སེར་བ་དང། རླུང་དང། ཀླུས་གནོད་པར་བྱེད་པ་བཅིངས་པར་འགྱུར་
ལྟས་ངན་པ་དང། མི་དགེ་བ་དང། བཀྲ་མི་ཤིས་པ་དང། གཟའ་དང། འབྱུང་པོ་དང། ཤ་ཟ་དང། གནོད་སྦྱིན་དང། སྲིན་པོ་ཡང་ཕྱིར་བསྐྲད་པར་འགྱུར། དཔག་ཚད་ཁོར་ཁོར་ཡུག་ཏུ་
མཚམས་བཅད་པར་འགྱུར། ནད་དང། གནོད་པར་སེམས་པ་དང། ལས་ཀྱི་རྒོལ་བའི་དགྲ་བགེགས་ཐམས་ཅད་བཟློག་པར་འགྱུར་རོ། །ལོ་ཏོག་དང་འབྲས་བུ་དང། ཁུ་བ་རྒྱས་པ་དང། སྨིན་
པ་དང། ཆེ་བར་འགྱུར། འབྱུང་པོ་དང། གནོད་པ་ཐམས་ཅད་ཀྱིས་མི་ཚུགས་པར་འགྱུར་རོ། །རྡོ་རྗེ་གནམ་ལྕགས་མཆུ་ཞེས་བྱ་བའི་གཟུངས་རྫོགས་སོ།། །།